pythainlp/thai_wikipedia_clean_20230101 huggingface dataset:
"ดราก้อนบอลไฟเตอส์"ให้ผู้เล่นเลือกทีมที่มีตัวละครที่เล่นได้ 3 ตัวและความช่วยเหลือเฉพาะสำหรับแต่ละคน จากนั้นต่อสู้กับปัญญาประดิษฐ์ หรือคู่ต่อสู้ที่เป็นมนุษย์ด้วยทีมตัวละคร 3 ตัวของพวกเขา เกมดังกล่าวได้รับการวิจารณ์ในเชิงบวกจากนักวิจารณ์ โดยหลายคนกล่าวถึงว่าเกมนี้เป็นหนึ่งในเกมต่อสู้ที่ดีที่สุดที่เปิดตัวในเครื่องเล่นวิดีโอเกมยุคที่แปด ซึ่งระบบการต่อสู้ของเกม, รายชื่อตัวละคร, ภาพ, โหมดเนื้อเรื่อง และดนตรีล้วนได้รับคำชมอย่างสูงในขณะที่ฟังก์ชันออนไลน์ถูกติเตียน ทั้งนี้ เกมดังกล่าวประสบความสำเร็จในเชิงพาณิชย์ด้วยยอดขายมากกว่า 8 ล้านชุดทั่วโลกใน ค.ศ. 2021
รูปแบบการเล่นได้รับแรงบันดาลใจจากแนวคิดจากเกมต่อสู้อื่น ๆ อีกหลายเกม กล่าวคือ รูปแบบการควบคุมและกลไกของทีมได้รับการยกระดับจากซีรีส์"มาร์เวล vs. แคปคอม" และการนำเสนอโดยรวมนั้นชวนให้นึกถึงเกมของบริษัทอาร์กซิสเตมเวิกส์อื่น ๆ ผู้เล่นแต่ละคนเลือกตัวละครสามตัวเพื่อสร้างทีม จากรายชื่อตัวละครขั้นต้นจากแฟรนไชส์"ดราก้อนบอล" ซึ่งตัวละครหนึ่งตัวถูกควบคุมและสามารถเปลี่ยนกับตัวละครตัวใดตัวหนึ่งได้ตลอดเวลา ผู้เล่นยังสามารถเรียกตัวละครอื่น ๆ ของพวกเขาเพื่อทำการ "ช่วยเหลือ" (Assist) ซึ่งช่วยให้สามารถโจมตีและคอมโบกับทั้งทีมได้พร้อมกัน ทั้งนี้ เพื่อให้ผู้เล่นชนะเกม ตัวละครทั้งสามในทีมเดียวกันของอีกฝ่ายจะต้องถูกกำจัด และหากทั้งสองทีมไม่แพ้ก่อนหมดเวลา ทีมที่ได้รับความเสียหายโดยรวมน้อยที่สุดจะเป็นฝ่ายชนะ
นอกเหนือจากท่าที่เป็นเอกลักษณ์ของตัวละครแต่ละตัวแล้ว ผู้เล่นยังมีท่าทั่วไปอีกมาก ด้วย "การหายตัวไปโจมตี" ผู้เล่นสามารถใช้ชี่เพื่อวาร์ปไปทางด้านหลังตัวละครของคู่ต่อสู้ทันที และโจมตีพวกเขาที่ด้านหลัง สิ่งนี้มีประโยชน์หลายอย่าง ตั้งแต่การหลบเลี่ยงลูกพลังของศัตรู ไปจนถึงการเคลื่อนที่อย่างรวดเร็วรอบ ๆ เวที หรือการต่อคอมโบ นอกจากนี้ ท่า "ดราก้อนรัช" สามารถทะลุทะลวงการ์ดของคู่ต่อสู้ และหากทำได้สำเร็จ จะมีตัวเลือกระหว่างคอมโบกลางอากาศหรือบังคับให้ฝ่ายตรงข้ามเปลี่ยนไปใช้ตัวละครอื่น ส่วนการเหาะโจมตีอย่าง "ซูเปอร์แดช" จะมุ่งไปที่ตัวละครนำของคู่ต่อสู้ และสามารถผ่านลูกพลังที่อ่อนแอกว่าได้ สุดท้ายนี้ ผู้เล่นสามารถ "ชาร์จชี่" เพื่อเพิ่มเกจชี่ด้วยตนเองได้ เช่นเดียวกับเกมต่อสู้ของ"ดราก้อนบอล"ก่อนหน้า
Dragon Ball FighterZ
คิม ซ็อง-คยุน
คิม ซอง-กยุน
วิชญาธิปไตย
วิชญาธิปไตย  หมายถึงการปกครองโดยผู้ฉลาด ซึ่งเป็นแนวคิดที่นักปรัชญาหลายคนนำเสนอ เช่น เพลโต พระโคตมพุทธเจ้า และขงจื๊อ ซึ่งสนับสนุนการปกครองที่อยู่ภายใต้การตัดสินใจของผู้ฉลาด
บรรดาผู้ที่นำเสนอแนวคิดนี้อ้างว่า ประชาชนผู้มีสิทธิ์เลือกตั้งในระบอบประชาธิปไตย ส่วนใหญ่เป็นคนโง่เขลา ขาดวิจารณญาณ และไร้เหตุผล ดังนั้น กลไกหนึ่งสิทธิ์หนึ่งเสียงในระบอบประชาธิปไตยจึงไม่สามารถก่อให้เกิดการเมืองที่มีประสิทธิภาพ ดังนั้นจึงสมควรมอบอำนาจให้แก่คนกลุ่มน้อยที่เป็นคนฉลาด มีวิจารณญาณ และมีเหตุผล
กีฬาระบำใต้น้ำในโอลิมปิกฤดูร้อน 2024
การแข่งขันกีฬาระบำใต้น้ำในโอลิมปิกฤดูร้อน 2024 ที่ปารีส ประเทศฝรั่งเศส จะจัดขึ้นระหว่างวันที่ 5-10 สิงหาคม ค.ศ. 2024 ณ ศูนย์กีฬาทางน้ โดยจะมีนักกีฬาทั้งหมด 96 คนเข้าแข่งขันใน 2 รายกา ได้แก่ คู่หญิงและทีมหญิง
สำหรับการแข่งขันแบบทีม ทีมที่อันดับดีที่สุดของแต่ละทวีปทั้ง 5 ทวีปจะผ่านการคัดเลือก ยกเว้นประเทศฝรั่งเศสเจ้าภาพที่จะเป็นตัวแทนของยุโรป ทีมที่เหลือจะคัดเลือกผ่านการแข่งขัน FINA World Championships ปี ค.ศ. 2024 โดยที่ 5 ทีมที่ดีที่สุดที่ยังไม่ผ่านเข้ารอบจะได้รับคัดเลือกผ่านเข้ารอบ สำหรับรายการคู่ ทีมที่มีอันดับดีที่สุดของแต่ละทวีปจากการแข่งขันชิงแชมป์ทั้ง 5 ทวีปที่ไม่มีประเภททีมที่ผ่านการคัดเลือกจะได้รับการรับประกันตำแหน่ง ในขณะที่อีก 3 ทีมจะผ่านการคัดเลือกผ่านการแข่งขันชิงแชมป์โลก ทั้ง 10 ประเทศที่ผ่านการคัดเลือกสำหรับการแข่งขันแบบทีมจะผ่านการคัดเลือกประเภทคู่โดยอัตโนมัติซึ่งจะต้องประกอบด้วยสมาชิกของประเภททีม
วัดมัชฌิมาราม (จังหวัดสุราษฎร์ธานี)
วัดมัชฌิมาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลประสงค์ อำเภอท่าชนะ จังหวัดสุราษฎร์ธานี ปัจจุบันมีเจ้าอาวาสคือ พระครูมงคลปุญญสุนทร (ชะโอด)
วัดมัชฌิมารามตั้งวัดเมื่อ พ.ศ. 2326 ได้รับพระราชทานวิสุงคามสีมาเมื่อ พ.ศ. 2517 เขตวิสุงคามสีมา กว้าง 14 เมตร ยาว 20 เมตร
อาคารเสนาสนะที่สำคัญ ได้แก่ อุโบสถสร้างด้วยคอนกรีตเสริมเหล็ก กว้าง 7.5 เมตร ยาว 13.5 เมตร สร้างเมื่อ พ.ศ. 2514 กุฏิสงฆ์สร้างด้วยไม้ จำนวน 1 หลัง นอกจากนี้มีฌาปนสถาน หอระฆัง เรือนเก็บพัสดุ กุฏิเจ้าอาวาส และหอฉัน ปูชนียวัตถุที่สำคัญ ได้แก่ พระประธานประจำอุโบสถ ปางสมาธิ ขนาดหน้าตักกว้าง 2 เมตร สูง 1.5 เมตร สร้างเมื่อ พ.ศ. 2517
กีฬาเบรกกิ้งในโอลิมปิกฤดูร้อน 2024
การแข่งขันกีฬาเบรกกิ้งในโอลิมปิกฤดูร้อน 2024 จะเปิดตัวในโอลิมปิกฤดูร้อนครั้งแรกที่กรุงปารีส ประเทศฝรั่งเศส ระหว่างวันที่ 9-10 สิงหาคม ค.ศ. 2024 ณ ปลัสเดอลากงกอร์ด นักกีฬา 32 คนจะเข้าร่วมการแข่งขัน
นักกีฬา 16 คนผ่านเข้ารอบ ดังนี้
วิธีปกติที่สุดในการคัดเลือกคือผ่านการแข่งขันรอบคัดเลือก นักกีฬา 13 คนจาก 16 คนที่จะเข้าแข่งขันผ่านการแข่งขันรอบคัดเลือก ฝรั่งเศสได้รับการคัดเลือกโดยไม่มีการแข่งขันรอบคัดเลือกในกีฬาหลายประเภทรวมถึงกีฬาเบรกแดนซ์ เนื่องจากฝรั่งเศสเป็นเจ้าภาพการแข่งขันกีฬาโอลิมปิกฤดูร้อน 2024 จึงมีโควต้าหนึ่งอันดับที่สำรองไว้สำหรับเจ้าภาพ ซึ่งหมายความว่ามีทั้งหมด 14 ที่ สองที่สุดท้ายเป็นโควต้าเปิดสำหรับประเทศใด ๆ สามารถสมัครผ่านขั้นตอนการสมัคร โควต้าเหล่านี้ออกแบบมาเพื่อให้แต่ละประเทศมีโอกาสเข้าร่วมการแข่งขันเบรกแดนซ์ วิธีในการรับนักกีฬาทั้ง 16 คนนี้ใช้ได้กับทั้ง B-Boys และ B-Girls
ระบบการส่งอวกาศ
ระบบการส่งอวกาศ (; SLS) เป็นจรวดขนส่งหนักพิเศษแบบใช้ครั้งเดียวสัญชาติสหรัฐ ซึ่งถูกพัฒนาโดยนาซาตั้งแต่ ค.ศ. 2011 ถูกส่งขึ้นครั้งแรกในวันที่ 16 พฤศจิกายน ค.ศ. 2022 จากศูนย์อวกาศเคนเนดีในภารกิจอาร์ทิมิส 1 จรวด SLS ออกแบบมาเพื่อทดแทนจรวดแอรีส I และแอรีส V ซึ่งถูกยกเลิกไปพร้อมกับโครงการส่งมนุษย์กลับสู่ดวงจันทร์คอนสเตลเลชัน จรวด SLS มีวัตถุประสงค์เพื่อสืบทอดกระสวยอวกาศ และเป็นพาหนะส่งหลักสำหรับแผนการสำรวจอวกาศห้วงลึกของนาซาในช่วงทศวรรษที่ 2020 ภารกิจส่งมนุษย์สู่ดวงจันทร์ถูกวางแผนไว้เป็นส่วนหนึ่งของโครงการอาร์ทิมิส เพื่อนำร่องความเป็นไปได้ของภารกิจส่งมนุษย์สู่ดาวอังคาร จรวด SLS ถูกพัฒนาในสามช่วงหลัก ได้แก่ บล็อก 1, บล็อก 1บี, และบล็อก 2 ซึ่งความสามารถของจรวดจะเพิ่มขึ้นตามลำดับ ตาม จรวด SLS บล็อก 1 จะถูกใช้ในการส่งภารกิจอาร์ทิมิสสามครั้งแรก จรวด บล็อก 1บี จะถูกใช้การส่งห้าครั้งต่อมา หลังจากนั้นการส่งทั้งหมดจะใช้จรวดบล็อก 2
จรวด SLS ถูกออกแบบมาโดยเฉพาะเพื่อส่งยานอวกาศโอไรออนซึ่งเป็นส่วนหนึ่งของภารกิจอาร์ทิมิสจากฐานส่ง 39บี ที่ศูนย์อวกาศเคนเนดีใน ฟลอริดา โครงการอาร์ทิมิสคาดว่าจะใช้จรวด SLS ไม่มากกว่าหนึ่งครั้งต่อปีจนถึงอย่างน้อยปี ค.ศ. 2030.
การส่งครั้งแรกถูกกำหนดโดยรัฐสภาสหรัฐไว้ภายในเดือนธันวาคม ค.ศ. 2016 แต่ว่าถูกเลื่อนไปอย่างน้อยสิบหกครั้ง ทำให้ล่าช้าไปมากกว่าห้าปีจากกำหนดการเดิม
รูปพรรณ.
จรวด SLS สืบการออกแบบมาจากกระสวยอวกาศ ส่วนแรกของจรวดถูกขับดันด้วยส่วนแกนกลางและจรวดขับดันเชื้อเพลิงแข็งสองลำ จรวด SLS ทุกบล็อกมีลักษณะการออกแบบส่วนแกนกลางเหมือนกัน แต่ต่างกันที่การออกแบบส่วนบนและจรวดขับดัน
ส่วนแกน.
ส่วนแกน พร้อมด้วยจรวดขับดันเชื้อเพลิงแข็ง มีหน้าที่ในการขับดันส่วนบนและน้ำหนักบรรทุกของจรวดออกไปนอกชั้นบรรยากาศและเร่งจรวดให้เกือบถึงอัตราเร็วโคจร ส่วนแกนประกอบไปด้วยถังเชื้อเพลิงไฮโดรเจนเหลวและออกซิเจนเหลว สำหรับช่วงการขึ้นสู่อวกาศ จุดยึดสำหรับจรวดขับดันเชื้อเพลิงแข็ง ระบบควบคุมการบิน และระบบขับดันหลัก (; MPS) ระบบขับดันหลักมีหน้าที่ในการจ่ายเชื้อเพลิงและออกซิเจนแก่เครื่องยนต์ RS-25 4 เครื่อง ควบคุมทิศทางเครื่องยนต์ด้วยกระบอกสูบไฮดรอลิก และรักษาความดันในถังเชื้อเพลิงด้วยเชื้อเพลิงในรูปก๊าซ ส่วนแกนสร้างแรงขับดันประมาณ 25% ของแรงขับดันทั้งหมดขณะส่งตัว โดยส่วนนี้มีความยาว และมีเส้นผ่านศูนย์กลาง ส่วนแกนมีลักษณะทั้งทางรูปลักษณ์และโครงสร้างที่เหมือนกับถังเชื้อเพลิงนอกของกระสวยอวกาศ ในการบินสี่ครั้งแรกจะใช้และทิ้งเครื่องยนต์ RS-25D ทั้งหมดที่เคยใช้ในภารกิจกระสวยอวกาศที่เหลืออยู่จำนวนสิบหกเครื่อง บริษัท แอโรเจ็ทร็อคเก็ตไดน์ปรับแต่งเครื่องยนต์ด้วยตัวควบคุมเครื่องยนต์รุ่นใหม่ ปรับแรงขับดันสูงสุดสูงขึ้น และเพิ่มฉนวนกันความร้อนต่อเครื่องยนต์จากจรวดขับดันเชื้อเพลิงแข็ง ในการบินครั้งต่อๆ ไปจะเปลี่ยนไปใช้เครื่องยนต์ RS-25E ซึ่งเป็นรุ่นที่ออกแบบมาสำหรับการใช้แล้วทิ้งโดยเฉพาะ และจะลดราคาต่อเครื่องยนต์ไปมากกว่า 30%. แรงขับดันของเครื่องยนต์ RS-25D แต่ละเครื่องถูกปรับเพิ่มขึ้นจาก ในการใช้ในกระสวยอวกาศ เป็น ในเครื่องยนต์ที่ปรับปรุงใหม่ เครื่องยนต์ RS-25E จะมีแรงขับดันต่อเครื่องยนต์เพิ่มขึ้นเป็น .
จรวดขับดัน.
จรวด SLS บล็อก 1 และ 1B มีแผนที่จะใช้จรวดเชื้อเพลิงแข็งห้าส่วน 2 ลำ จรวดขับดันเชื้อเพลิงแข็งเหล่านี้ใช้ส่วนเปลือกของจรวดขับดันเชื้อเพลิงแข็งสี่ส่วนที่เคยใช้ในภารกิจกระสวยอวกาศ จรวดขับดันของจรวด SLS มีส่วนกลางเพิ่มมาหนึ่งส่วน ระบบควบคุมการบินใหม่ และฉนวนที่เบาลง แต่ขาดระบบกร่มชูชีพสำหรับกู้คืน เชื้อเพลิงในจรวดเชื้อเพลิงแข็งเป็นผงอะลูมิเนียมซึ่งก่อปฏิกิริยารุนแรง และแอมโมเนียมเปอร์คลอเรตซึ่งเป็นตัวออกซิไดซ์ประสิทธิภาพสูง ยึดเหนี่ยวไว้ด้วยโพลีบูตาไดอีน อะครีลอนไนไตรท์ (PBAN) ส่วนผสมนี้มีลักษณะเหมือนกับยางลบและถูกบรรจุอยู่ในแต่ละส่วนของจรวดเชื้อเพลิงแข็ง จรวดเชื้อเพลิงแข็งห้าส่วนนี้มีแรงดลมากกว่าจรวดเขื้อเพลิงแข็งของกระสวยอวกาศประมาณ 25% แต่จะไม่ถูกนำกลับมาใช้ใหม่
จำนวนของจรวดขับดันสำหรับจรวด SLS บล็อก 1 ถึง 1B นั้นถูกจำกัดโดยจำนวนของเปลือกที่เหลือจากโครงการกระสวยอวกาศ ซึ่งมีเพียงพอสำหรับการบินแปดครั้ง ในวันที่ 2 มีนาคม ค.ศ. 2019 มีการประกาศโครงการการพ้นและต่ออายุจรวดขับดัน  โดยโครงการนี้จะพัฒนาจรวดขับดันเชื้อเพลิงรุ่นใหม่สำหรับการผลิตโดยนอร์ทธรอป กรัมแมน สเปซซิสเต็มส์สำหรับการบินครั้งต่อๆ ไป จรวดขับดันจากบล็อก 2เป็นต้นไปจะสืบการพัฒนามาจากจรวดขับดันเชื้อเพลิงแข็งเปลือกเชิงประกอบที่เคยถูกพัฒนาสำหรับจรวดโอเมกา และคาดการณ์ว่าจะเพิ่มความสามารถในการส่งน้ำหนักบรรทุกของบล็อก 2 สู่วงโคจรต่ำของโลกไปอยู่ที่ และอย่างน้อยที่ สำหรับวิถีโคจรสู่ดวงจันทร์ ตาม โครงการ BOLE อยู่ภายใต้การพัฒนา โดยการจุดเครื่องยนต์ครั้งแรกคาดการณ์ไว้สำหรับปี ค.ศ. 2024
ส่วนบน.
ส่วนขับดันเย็นยิ่งยวดชั่วคราว (; ICPS) จะถูกใช้เป็นส่วนบนของจรวด SLS บล็อก 1 ในภารกิจอาร์ทิมิส 1, 2, และ 3 ICPS เป็นส่วนที่สองเย็นยวดยิ่งเดลตาของจรวดเดลตา IVที่ถูกยืดให้ยาวและผ่านมาตรฐานการใช้กับมนุษย์ ซึ่งดับดันโดยเครื่องยนต์ RL10 หนึ่งเครื่อง ICPS ส่วนแรกจะใช้เครื่องยนต์รุ่น RL10B-2 ในขณะที่ IPCS ส่วนที่สองและสามและใช้เครื่องยนต์รุ่น RL10C-2 จรวดบล็อก 1 ถูกออกแบบมาให้สามารถส่งน้ำหนักบรรทุก ไปยังวงโคจรต่ำของโลก โดยรวมน้ำหนักของ ICPS เป็นส่วนหนึ่งของน้ำหนักบรรทุก ณ เวลาที่ส่วนแกนของจรวด SLS แยกออกไป อาร์ทิมิส 1 จะเคลื่อนที่ในวิถีกึ่งโคจรขนาด วิถีการเดินทางนี้จะรับรองการกำจัดส่วนแกนอย่างปลอดภัย จากนั้น ICPS จะทำการแทรกเข้าสู่วงโคจรและทำการจุดเครื่องยนต์เพื่อส่งยานโอไรออนสู่วิถีสู่ดวงจันทร์ ICPS จะได้รับมาตรฐานการใช้กับมนุษย์ในภารกิจอาร์ทิมิส 2 และ 3 ซึ่งมีลูกเรือ
ส่วนสำรวจบน (; EUS) ถูกวางแผนไว้สำกรับใช้ในภารกิจอาร์ทิมิส 4 ส่วนสำรวจบนจะเร่งจรวด SLS ให้ถึงวงโคจรสมบูรณ์ และจะจุดเครื่องยนต์อีกครั้งเพื่อส่งน้ำหนักบรรทุกไปยังจุดหมายที่ไกลกว่าวงโคจรต่ำของโลก โดยคาดการณ์ว่าส่วนสำรวจบนจะถูกใช้ในจรวดบล็อก 1B และบล็อก 2 ส่วนสำรวจบนมีเส้นผ่านศูนย์กลางเท่ากับส่วนแกนที่ และจะถูกขับเคลื่อนด้วยเครื่องยนต์ RL10C-3 จำนวน 4 เครื่อง และจะถูกปรับปรุงให้ใช้เครื่องยนต์รุ่น RL10C-X ในท้ายที่สุด ตาม โบอิงกำลังพํฒนาถังเขื้อเพลิงที่ทำจากวัสดุผสมใหม่สำหระบ EUS ซึ่งจะเพิ่มประสิทธิภาพในการส่งน้ำหนักบรรทุกไปยังวิถีโคจรสู่ดวงจันทร์ของบล็อก 1B 30% ส่วนบนที่ถูกปรับปรุงในตอนแรกถูกตั้งชื่อว่า ส่วนบนที่ใช้ได้สองทาง (; DUUS) แต่ในต่อมาถูกเปลี่ยนชื่อเป็นส่วนสำรวจบน
วัดบ่อปาบ
วัดบ่อปาบ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสทิงหม้อ อำเภอสิงหนคร จังหวัดสงขลา
วัดบ่อปาบตั้งวัดเมื่อ พ.ศ. 2269 ตรงกับสมเด็จพระสรรเพชญ์ที่ 9 หรือพระเจ้าท้ายสระ แห่งกรุงศรีอยุธยา สำนักงานพระพุทธศาสนาแห่งชาติระบุตั้งวัดเมื่อ พ.ศ. 2298 ได้รับพระราชทานวิสุงคามสีมาเมื่อวันที่ 10 มีนาคม พ.ศ. 2495
อาคารเสนาสนะที่สำคัญ ได้แก่ อุโบสถหลังเก่าซึ่งได้รับการบูรณะแล้ว เป็นอาคารโถงโปร่งก่ออิฐถือปูน สถาปัตยกรรมแบบศาลาทรงไทย แต่ไม่มีช่อฟ้า ใบระกาหรือหางหงส์ ไม่มีบันไดทางขึ้นและไม่มีหน้าต่าง รอบอุโบสถมีใบเสมาแบบเจดีย์ล้อมรอบ ภายในอุโบสถประดิษฐานพระพุทธรูป 3 องค์ ศาลาการเปรียญเป็นศาลาทรงไทยก่ออิฐถือปูน หลังคาประดับด้วยช่อฟ้า ใบระกา หางหงส์ หน้าบันเป็นประติมากรรมลายไทย และมีสถูปจองลำสาลวโนทยาน สถานที่ที่พระพุทธเจ้าประทับในคืนปรินิพพาน ที่เรียกว่า "มถากุนวาระกาโกฎ"
วัดบ่อทรัพย์
วัดบ่อทรัพย์ เป็นวัดราษฎร์สังกัดคณะสงฆ์ฝ่ายมหานิกาย ตั้งในตำบลหัวเขา อำเภอสิงหนคร จังหวัดสงขลา
วัดบ่อทรัพย์สร้างขึ้น พ.ศ. 2360 ในสมัยรัตนโกสินทร์ตอนต้น จากรูปแบบศิลปกรรม น่าจะเป็นวัดที่สำคัญในสมัยที่เมืองสงขลาตั้งเมืองอยู่บริเวณฝั่งแหลมสน วัดได้รับพระราชทานวิสุงคามสีมาเมื่อ พ.ศ. 2400 เหตุที่เรียกว่าบ่อทรัพย์เพราะมีตำนานเล่าว่า ที่บ่อน้ำในวัดมีทรัพย์สินอยู่ อีกเรื่องเล่าหนึ่งเล่าว่า บ่อน้ำแห่งนี้นั้นน้ำไม่เคยเหือดแห้ง มีน้ำกินน้ำใช้ตลอดทั้งปี จึงเรียกว่าบ่อซับ ซึ่งมาจากซับน้ำ และเรียกเพี้ยนกันไปจนกลายเป็น "บ่อทรัพย์" บ่อนี้อยู่ข้างหน้าวัด มีขนาดเส้นผ่าศูนย์กลางประมาณ 7 เมตร น้ำในบ่อมีลักษณะใสสะอาด มีสีมรกต ในอดีตมีความเชื่อกันว่าน้ำจากบ่อซับนั้น เป็นที่เลื่องลือในการรักษาโรค
อาคารเสนาสนะภายในวัด ได้แก่อุโบสถมีลักษณะสถาปัตยกรรมต้นพุทธศตวรรษที่ 24 กุฏิไม้โบราณ เสมาหิน กำแพงกันดิน เสาซุ้มประตู และบัวเก็บกระดูก นอกจากนั้นยังมีท้าวเวสสุวรรณอายุกว่าร้อยปี
พระเจ้าหรรษวรมันที่ 2
พระเจ้าหรรษวรมันที่ 2 ("เขมร: ហស៌វរ្ម័នទី២ ; หรรษวรมันที่ ๒ ,พระบาทหรรษวรรมัมที่ ๒", อักษรโรมัน: Harshavarman II) ครองราชย์: ค.ศ. 941 - 944 พระเจ้าหรรษวรมันที่ 2 พระมหากษัตริย์แห่งจักรวรรดิเขมร ทรงครองราชสมบัติต่อจาก พระเจ้าชัยวรรมันที่ 4 พระราชบิดา ซึ่งมีราชธานีอยู่ที่เกาะแกร์. หลังจากทรงครองราชย์ได้เพียง 2 ปี กองทัพชวาจาก ราชวงศ์โจฬะ ได้ยกกองทัพเข้าโจมตีจักรวรรดิเขมร ทำให้จักรวรรดิเขมรอ่อนแอลง
จากนั้นพระองค์ได้ถูกพระภาดาคือ พระเจ้าราเชนทรวรมันที่ 2 ยกทัพเข้าชิงราชสมบัติที่ราชธานีเกาะแกร์ ทำให้พระองค์ทรงสวรรคตในปี ค.ศ. 944 ภายหลังจากสวรรคตได้รับการเฉลิมพระนามเป็น ""พระพรหมโลก"(Brahmaloka)". พระเจ้าราเชนทรวรมันที่ 2 ทรงย้ายราชธานีจากเกาะแกร์กลับไปที่ ยโศธรปุระ
กีฬาโต้คลื่นในโอลิมปิกฤดูร้อน 2024
การแข่งขันกีฬาโต้คลื่นในโอลิมปิกฤดูร้อน 2024 จะจัดแข่งขันในโอลิมปิกฤดูร้อน 2024 นับเป็นครั้งที่ 2 หลังจากเปิดตัวในโอลิมปิกที่การแข่งขันกีฬาโอลิมปิกปี 2020 ที่กรุงโตเกียว ประเทศญี่ปุ่น โดยครั้งนี้จะจัดแข่งขันระหว่างวันที่ 27-30 กรกฎาคม ค.ศ. 2024 แต่จัดแข่งขันที่สนามหาดเตฮูโปโอ, ตาฮีตี, เฟรนช์โปลินีเซีย จำนวนการแข่งขันทั้งหมดสองรายการ แบ่งเป็น ชาย 1 หญิง 1 รายการ จำนวนนักกีฬาจะเป็นชาย 24 คน หญิง 24 คน
การแข่งขันโต้คลื่นจะจัดขึ้นที่ หาดเตฮูโปโอ, ตาฮีตี ในดินแดนโพ้นทะเลของเฟรนช์โปลินีเซีย ทางตอนใต้ของมหาสมุทรแปซิฟิกของฝรั่งเศส การตัดสินใจจัดขึ้นเพื่อจัดการแข่งขันโต้คลื่นในดินแดนฝรั่งเศสมากกว่าในทวีปยุโรป เนื่องจากมีคลื่นขนาดใหญ่ที่มีชื่อเสียงบนเกาะซึ่งเหมาะสำหรับการแข่งขันกระดานโต้คลื่น
กีฬาปีนหน้าผาในโอลิมปิกฤดูร้อน 2024
การแข่งขันกีฬาปีนหน้าผาในโอลิมปิกฤดูร้อน 2024 จะจัดการแข่งขันเป็นครั้งที่สองในโอลิมปิกฤดูร้อน 2024 ต่อจากการเปิดตัวในโอลิมปิกฤดูร้อน 2020 ที่กรุงโตเกียว ประเทศญี่ปุ่น จำนวนการแข่งขันชิงเหรียญทั้งหมดเพิ่มเป็นสี่รายการ โดยแบ่งเป็นประเภทชายและหญิงอย่างละ 2 รายการ จากสองรายการในโตเกียว โดยเพิ่มรูปแบบ Boulder &amp; Lead Combined โดยมีการไต่ความเร็วเป็นรายการที่แยกจากกัน จำนวนนักกีฬายังเพิ่มขึ้นจาก 40 คนที่โตเกียวเป็น 68 คนในปารีส
กีฬาเรือใบในโอลิมปิกฤดูร้อน 2024
การแข่งขันกีฬาเรือใบในโอลิมปิกฤดูร้อน 2024 จะจัดขึ้นระหว่างวันที่ 28 กรกฎาคมถึง 8 สิงหาคม ค.ศ. 2024 ณ มาร์แซย์ ประเทศฝรั่งเศส จัดแข่งขัน 10 รายการ
กีฬาฟุตบอลในโอลิมปิกฤดูร้อน 2024
การแข่งขันกีฬาฟุตบอลในโอลิมปิกฤดูร้อน 2024 จะจัดขึ้นระหว่างวันที่ 24 กรกฎาคม – 10 สิงหาคมค.ศ. 2024 ณ ประเทศฝรั่งเศส
นอกจากกรุงปารีสเจ้าภาพโอลิมปิกแล้ว การแข่งขันยังจะแข่งขันในบอร์โด เดซีน-ชาร์ปี มาร์แซย์ น็องต์ นิส และแซ็งเตเตียนอีกด้วย
สมาคมที่เกี่ยวข้องกับฟีฟ่าอาจส่งทีมเข้าร่วมการแข่งขัน ทีมชายจำกัดให้เฉพาะผู้เล่นอายุต่ำกว่า 23 ปี (เกิดในหรือหลังวันที่ 1 มกราคม พ.ศ. 2544) โดยอนุญาตให้มีผู้เล่นอายุเกินได้จำนวนสูงสุดสามคน ขณะที่ทีมหญิงไม่มีการจำกัดอายุ
บราซิลป้องกันแชมป์ทีมชาย 2 สมัย ขณะที่แคนาดาป้องกันแชมป์ทีมหญิง
สภาฟีฟ่าอนุมัติการกระจายโควต้าในการประชุมเมื่อวันที่ 24 กุมภาพันธ์ พ.ศ. 2565
รอบคัดเลือกทีมชาย.
นอกจากฝรั่งเศสเจ้าภาพแล้ว ทีมชายอายุไม่เกิน 23 ปี 15 ทีมจะผ่านเข้ารอบจาก 6 สหพันธ์ทวีปแยกกัน
รอบคัดเลือกทีมหญิง.
นอกจากฝรั่งเศสเจ้าภาพแล้ว ทีมชาติหญิง 11 ทีมจะผ่านเข้ารอบจากสมาพันธ์ภาคพื้นทวีปอีก 6 แห่ง
กีฬาฟุตบอลในโอลิมปิกฤดูร้อน 2024 – รอบคัดเลือกชาย
กีฬาฟุตบอลในโอลิมปิกฤดูร้อน 2024 – รอบคัดเลือกชาย จะจัดแข่งขันเพื่อคัดเลือก 16 ทีมสุดท้ายที่จะมีสิทธิ์แข่งขันในฟุตบอลชายในโอลิมปิกฤดูร้อน 2024 นอกจากฝรั่งเศส ซึ่งเป็นประเทศเจ้าภาพแล้ว ทีมชายกำหนดให้นักกีฬาอายุต่ำกว่า 23 ปี อีก 15 ทีมจะผ่านเข้ารอบจาก 6 สหพันธ์ภาคพื้นทวีปที่แยกจากกัน
เมื่อวันที่ 24 กุมภาพันธ์ พ.ศ. 2565 สภาฟีฟ่าได้อนุมัติการจัดสรรโควต้าสำหรับโอลิมปิกฤดูร้อน 2024 ประเทศเจ้าภาพ ฝรั่งเศส ได้รับคัดเลือกโดยอัตโนมัติเพื่อเข้าร่วมการแข่งขันรอบสุดท้าย สำหรับ 15 ทีมที่เหลือ เอเอฟซี และ ซีเอเอฟ ต่างก็ได้รับ 3.5 สล็อต, ยูฟ่าได้รับ 3 สล็อต, คอนคาแคฟ และ คอนมีบอล ได้รับ 2 สล็อต, และ โอเอฟซี ได้รับ 1 สล็อต
วีณา
เครื่องดนตรี วีณา หรือบางครั้งสะกดด้วย วิณา ( IAST: vīṇā) เป็นเครื่องสายอันได้รับความนิยมสูงสุดและแพร่หลายมากในอนุทวีปอินเดีย เครื่องดนตรีโบราณมีวิวัฒนาการมาจากหลายรูปแบบ เช่น ลูต, zither และ ฮาร์ปโบราณ เครื่องดนตรีชนิดนี้มีการออกแบบในระดับภูมิภาคจำนวนมาก มีชื่อเรียกที่แตกต่างกัน เช่น "รุทรวีณา", "สรัสวดีวีณา", "วิจิตรวีณา" ฯลฯ
คำว่า วีณา เป็นชื่อสามัญของเครื่องดนตรีประเภทเครื่องสายทุกชนิดในเอเชียใต้ อันคือเครื่องดนตรีเหล่านี้ ได้แก่ :
กีฬาฟุตบอลในโอลิมปิกฤดูร้อน 2024 – รอบคัดเลือกหญิง
กีฬาฟุตบอลในโอลิมปิกฤดูร้อน 2024 – รอบคัดเลือกหญิง จะจัดแข่งขันเพื่อคัดเลือก 12 ทีมสุดท้ายที่จะมีสิทธิ์แข่งขันในฟุตบอลหญิงในโอลิมปิกฤดูร้อน 2024 นอกจากฝรั่งเศส ซึ่งเป็นประเทศเจ้าภาพแล้ว ทีมชาติหญิงอีก 11 ทีมจะผ่านเข้ารอบจาก 6 สหพันธ์ภาคพื้นทวีปที่แยกจากกัน
เมื่อวันที่ 24 กุมภาพันธ์ พ.ศ. 2565 สภาฟีฟ่าได้อนุมัติการจัดสรรโควต้าสำหรับโอลิมปิกฤดูร้อน 2024 ประเทศเจ้าภาพ ฝรั่งเศส ได้รับคัดเลือกโดยอัตโนมัติเพื่อเข้าร่วมการแข่งขันรอบสุดท้าย สำหรับ 11 ทีมที่เหลือ แต่ละสมาพันธ์จะได้รับโควต้า 2 ทีม ยกเว้นโอเอฟซีซึ่งได้รับโควต้า 1 ทีม
กีฬากระโดดน้ำในโอลิมปิกฤดูร้อน 2024
การแข่งขันกีฬากระโดดน้ำในโอลิมปิกฤดูร้อน 2024 จะจัดขึ้นที่ปารีส ประเทศฝรั่งเศส ระหว่างวันที่ 27 กรกฎาคมถึง 10 สิงหาคม ค.ศ. 2024 ณ ศูนย์กีฬาทางน้ำ จะมีทั้งหมด 8 รายการ รายการชายและหญิงแต่ละประเภท ได้แก่ สปริงบอร์ด 3 เมตร, สปริงบอร์ดคู่ 3 เมตร, แพลตฟอร์ม 10 เมตร และแพลตฟอร์มคู่ 10 เมตร การแข่งขันกระโดดน้ำจะมีนักกีฬามากถึง 136 คน
ประเทศหนึ่งสามารถมีนักกีฬาที่มีผ่านคัดเลือกได้ไม่เกิน 16 คน (ชาย 8 คนและหญิง 8 คน) และนักกีฬาสามารถเข้าร่วมได้สูงสุด 2 คนในแต่ละรายการและ 1 คู่ในการแข่งขันรายการคู่
สำหรับรายการบุคคล รอบคัดเลือกจากรายการต่อไปนี้
สำหรับรายการคู่ รอบคัดเลือกจากรายการต่อไปนี้
หมายเหตุ: โควต้าจะมอบให้กับประเทศ ไม่ได้ผูกติดอยู่กับนักกระโดดน้ำแต่ละคนที่ได้รับโควต้าในการแข่งขันรอบคัดเลือก
สรัสวตีวีณา
สรัสวตีวีณา (; ; ; ; ) เป็นเครื่องดนตรีอินเดียโบราณพัฒนามาจากวีณา อันขนานนามมาจาก พระสุรัสวดี เจ้าแม่ในศาสนาฮินดู, ที่มักจะปรากฏว่าทรงไว้ในหัตถ์หรือกำลังบรรเลงเครื่องดนตรีชนิดนี้อยู่เสมอ และเครื่องดนชนิดนี้รู้จักในนาม "รฆุนาถะ วีณา "ส่วนใหญ่จะใช้ในดนตรีคลาสสิกของอินเดีย
ศาสนสมาคมในศาสนาฮินดู.
เจ้าแม่ผู้อุปถัมภ์ในศาสนาฮินดู, พระสุรัสวดี, พระเทพีแห่งการเรียนรู้และศิลปะ มักมีประติมานวิทยาประทับนั่งอยู่บนหงส์ที่ทรงเครื่องดนตรีชนิดนี้อยู่เสมอ และพระอิศวรมักจะทรงไว้หัตถ์หรืออยู่อิริยาบถในขณะทรงบรรเลงเช่นกันในภาค "วีณาธร" อันหมายถึง "ผู้ทรงวีณาไว้ในหัตถ์" อีกด้วย และพระฤๅษีนารอดเป็นที่รู้จักในฐานะผู้เชี่ยวชาญเช่นกัน เจ้ากรุงลังกาทศกัณฐ์, พญายักษ์ในรามเกียรติ์, ซึ่งเป็นนักปราชญ์ผู้ยิ่งใหญ่ด้วย , ประมุขอันทรงความสามารถและสาวกศิษยานุศิษย์ที่ภักดีของพระอิศวร, ยังได้รับการยกย่องว่าเป็นผู้ทรงคุณวุฒิที่เชี่ยวชาญเช่นกัน สำหรับจ้าวแม่สุรัสวดีเทพีนักวิชาการเชื่อว่าในฐานะที่ทรงเป็นพระเทพีแห่งศิลปศาสตร์ ศิลปินร่วมสมัยจึงเชิญเครื่องดนตรีเครื่องสายที่มีวิวัฒนาการมากที่สุดในยุคทั้งหมดไว้ในหัตถ์ของพระนางอันหมายถึง ทรงเชี่ยวชาญและอุปถัมป์เป็นใหญ่เหนือศิลปศาสตร์ทั้งปวง
โอเค (เพลงธงไชย แมคอินไตย์ และยูอาร์บอยทีเจ)
รุทรวีณา
รุทรวีณา  (หรือ รุทระวีณา หรือ รุทรวิณา) —หรืออาจขนานนามว่า พิณ ในภาคเหนือของอินเดีย—เป็นเครื่องสายขนาดใหญ่ที่นิยมใช้ในดนตรีคลาสสิกของฮินดูสถาน, โดยเฉพาะในทรุปัท (Dhrupad) และเป็นหนึ่งในประเภทของ "วีณา" ยอดนิยมในดนตรีคลาสสิกอินเดีย, อันมีเสียงโดดเด่นด้วยเสียงเบสที่ทุ้มลึก
เปาบุ้นจิ้นเผด็จศึก
เปาบุ้นจิ้นเผด็จศึก  หรือ 7 จอมยุทธพิทักษ์ท่านเปา เป็นละครโทรทัศน์ไต้หวันที่ออกอากาศในปี 1994 ผลิตโดย Chinese Television System (CTS) ภายหลังจากที่ละครเรื่อง "เปาบุ้นจิ้น"ที่มี เจ้า ต้าเสินเป็นโปรดิวเซอร์ ซึ่งละครโทรทัศน์เรื่องนี้มีนักแสดงชุดเดิมมาร่วมแสดงใหม่หลายสิบคน ยกเว้น สือ อวี่ และ ตู้ หมั่นเฉิง ที่กลับมาเล่นบทเดิม ส่วน ฟ่าน หงซวน และ หลง หลง เท่านั้นที่อยากจะเล่นบทใหม่เพื่อให้ฉีกออกจากภาพจำเดิม
ตอนที่ 1 องค์ชายน้อยลี้ภัย.
มเหสีหลัน ประสูติพระโอรส ยังความไม่พอใจให้ เซี่ยงหยางอ๋อง อาของฮ่องเต้ที่คิดจะชิงบัลลังก์จึงว่างแผนชั่ว ใส่ร้ายมเหสีหลัน ว่าเป็นชู้กับขุนพลเก๋อชิง เพื่อนในวัยเด็กจนต้องโทษประหาร ขันทีเหลียงซื่อรีบมาบอกมเหสีหลัน นางจึงขอให้อาเหมี่ยน น้องสาวนำองค์ชายน้อยหนีออกจากวัง มเหสีหลันถูกประทานผ้าขาวแขวนคอตาย อาเหมียนพาองค์ชายน้อยหนีการตามล่า ของแม่ทัพถูซ่าน ที่อ๋องเซียงหยางใช้มา และได้รับการช่วยเหลือจาก ไป๋อี้ถัง และพี่น้อง 5 หนู ขุนพลเก๋อได้เข้าพบท่านเปาที่ศาลไคฟงกลางดึก ขอให้ท่านเปาช่วยล้างมลทินให้เขากับมเหสีหลัน และได้ฆ่าตัวตายในศาลไคฟง เปาบุ้นจิ้นจึงสั่งให้จั่นเจาออกตามหาอาเหมียนและพระโอรส ถูซ่านตามฆ่าพระโอรสอย่างไม่ลดละ จั่นเจา และไป๋อี้ถัง คอยช่วย อาเหมียนกับพระโอรส จั่นเจาถูกถูซ่านทำร้ายบาดเจ็บ กลับศาลไคฟงรายงานเปาบุ้นจิ้น ท่านอ๋องแปด ได้เข้าพบฮ่องเต้ ยืนยันความบริสุทธิ์ของพระโอรส และฆ่าตัวตายต่อหน้าฮ่องเต้ ฮ่องเต้จึงยอมรับความบริสุทธิ์ของพระโอรส ประทานกระบี่อาญาสิทธิ์ และพระราชโองการให้จั่นเจานำองค์ชายน้อยเข้าวัง ถูซ่านจับ หนูดำดิน หลู ฟาง และหนู"ทะลายภูผา" เพื่อแลกกับองค์ชายน้อย หนูทะลวงฟ้า จึงเอาลูกชายของตัวเองปลอมเป็นองค์ชายไปให้ถูซ่าน จั่นเจานำราชโองการมาพอดี ถูซ่านจึงยอมถอยกลับ ทั้งหมดกลับเกาะ 5 หนู จั่นเจาบาดเจ็บหนัก ไป๋อี้ถังจึงพากลับเกาะ 5 หนูด้วย ภรรยาเจ้าเกาะรู้วิชาแพทย์จึงทำการรักษาจั่นเจา โดยมีอาเหมี่ยนคอยดูแลจั่นเจา ทำให้ไป๋อี้ถัง ที่แอบรักอาเหมียนไม่พอใจ ถูซ่านตามมาที่เกาะ 5 หนู ใส่ร้ายจั่นเจาว่าเป็นพวกเดียวกัน จนอาเหมียน กับ 5 หนู เชื่ออาเหมียนจึงพาองค์ชายน้อยหนี โดยมีจั่นเจากับไป๋อี้ถังออกตามหา จนในที่สุดอาเหมียน ก็ยอมพาพระโอรส เข้าวัง แต่ก็เกือบถูกวางยาพิษอีก อาเหมียนเห็นว่าในวังไม่ปลอดภัย จึงพาองค์ชายน้อยหนีออกจากวังอีกครั้ง
เดิมทีละครโทรทัศน์เรื่องนี้มีกำหนดการให้นักแสดงดั้งเดิมของ "เปาบุ้นจิ้น" ของ Chinese Television System (CTS) ในปี 1993 กลับมาแสดงบทเดิมทั้งหมด แต่ต่อมา จิน เชาฉฺวิน นักแสดงเจ้าของบทเปาบุ้นจิ้นประกาศลาออกจากช่อง CTS และผันตัวเป็นนักแสดงอิสระ ฝ่ายเหอ เจียจิ้ง ผู้รับบทจั่นเจาเอง เมื่อรู้ข่าวก็ขอลาออกตามจิน เชาฉวินด้วย หลังจากที่เหอ เจียจิ้งลาออก ช่อง CTS จึงเริ่มเลือก "ตัวละครเอกคนใหม่" ดังนั้นทางช่อง CTS จึงได้เรียกตัวจาง ฟูเจียน และ แดนนี่ ดัน ให้มารับบทเป่า เจิ่งและกงซุนเช่อในละครตามลำดับ ชื่อเรื่องของบทละครใช้คำจารึกของหวัง หวังซุนว่า 7 ผู้กล้า 5 ผู้ทรงธรรม เป็นชื่อเรื่องของละครเรื่องนี้ นักคัดลายมือและจิตรกร หลังจากการลาออกของเหอ เจียจิ้ง การคัดเลือกนักแสดงถูกระงับไปนาน จนกระทั่งมีประกาศว่า เจียว เอินจวิ้น จะรับบทเป็นจั่น เจา
นักแสดงหลายคนที่เข้าร่วมใน "เปาบุ้นจิ้น" ฉบับปี 1993 ก็ปรากฏตัวในละครเรื่องนี้เช่นกัน รวมถึง ฟ่าน หงซวน ผู้แสดงบทกงซุนเช่อในฉบับปี 1993 ซึ่งกลับมาเล่นบทบาทของ อ๋องแปด ในละครเรื่องนี้ ฝ่าย หลง หลง เล่นบทบาทของแม่ทัพถูฟ่าน และไล่ ซิงเหอ ซึ่งในละครฉบับปี 1993 เขาเคยแสดงบทอ๋องแปด ในขณะที่ สือ อวี่ ยังคงแสดงบทจักรพรรดิซ่งเหรินจงตามบทละครเดิม
พระอินทร์อากร
สรัสวดีวีณา
รับวัคซีน
มัสยิดออฆอ โบโซร์ก
เปาบุ้นจิ้น ภาคออกล้างมลทินทั่วหล้า
เปาบุ้นจิ้น ภาคออกล้างมลทินทั่วหล้า  เป็นละครโทรทัศน์ของฮ่องกงที่ออกอากาศในปี 2000 ผลิตโดย Asia Television ของฮ่องกง นำแสดงโดย จิน เฉาฉวิน รับบท เปา เจิ่ง ขุนนางคนสำคัญในสมัย ราชวงศ์ซ่ง แม้ว่าการผลิตในฮ่องกงจะถ่ายทำอย่างสมบูรณ์ใน ชิงเต่าประเทศจีน และส่วนใหญ่เป็นนักแสดงจากไต้หวันและจีนแผ่นดินใหญ่ ซีรีส์นี้ฉายครั้งแรกทาง Taiwan Television ในไต้หวันเมื่อเดือนมีนาคม พ.ศ. 2543 และไม่ได้ออกอากาศในฮ่องกงจนกระทั่งเมื่อการพากย์เสียงภาษากวางตุ้งเสร็จสิ้น จึงได้ออกอากาศในฮ่องกงที่เดือนพฤษภาคม พ.ศ. 2543
ชื่อละครโทรทัศน์ในภาษาอังกฤษอ้างอิงถึงละครโทรทัศน์เรื่องใหญ่ของไต้หวันในปี 1993 ที่รู้จักกันในชื่อ "Judge Bao" ซึ่งในละครโทรทัศน์เรื่องนี้ มีนักแสดงสี่คน ได้แก่ จิน เฉาฉวิน, ฟ่าน หงซวน, หลิว เย่ห์ติ และ ตู้ เหมินเฉิง กลับมารับบทเดิมที่เคยแสดงในปี 1993 อีกครั้ง ละครเรื่องนี้มีภาคต่อคือ เปาบุ้นจิ้น คดีพิสดาร
ตอนที่ 1: แผนลวงครองอำนาจ.
ในคืนจันทรุปราคาเต็มดวง เปา เจิ่ง ได้ออกตรวจท้องที่ นึกไม่ถึงว่าเปาเจิ่งได้ถูกคนลึกลับจับตัวไปคนร้ายที่จับตัวเปาเจิ่งไปมีชื่อว่าเกา เทียนอี๋ เกาเทียนอี๋อ้างตนเป็นรัชทายาท และการที่เกาเทียนอี๋จับตัวเปาเจิ่งมานั้น เพราะต้องการร้องทุกข์ต่อเปาเจิ่งว่าฮ่องเต้องค์ได้ทอดทิ้งแม่ของตนไป เกาเทียนอี๋นำผ้าอ้อมลายมังกรและหงส์ที่ฮ่องเต้เหยินจง ได้พระราชทานให้หวัง ชิวหยง แม่ของตนมาเป็นหลักฐาน เรื่องที่เปาเจิ่งได้รับร้องทุกข์เป็นเรื่องใหญ่ เปาเจิ่งจึงมีคำสั่งให้กงซุน เช่อ ,จั่น เจา และพวกออกสืบชาติกำเนิดที่แท้จริงของเทียนอี๋และเทียนโย่ว สองพี่น้อง หลังจากที่ได้ออกสืบความจริงแล้วพบว่า เทียนโย่วเป็นคนไม่มีความรู้เรื่องค้าขายเลย และมักจะถูกเกาซี่พ่อเลี้ยงคอยให้ร้ายอยู่เป็นประจำ จากเบาะแสที่มีทำให้เปาเจิ่งเชื่อว่า ทายาทมังกรต้องเป็นคนอื่นอย่างแน่นอน
ตอนที่ 2: จั่นเจาพบรัก.
เมืองหลูโจวเกิดคดีที่เศร้าสลดเกิดขึ้นอย่างต่อเนื่อง ผู้ตายต่างเป็นคู่บ่าวสาวที่ต้องจบชีวิตลงด้วยพิษแมงมุม ฆาตกรเป็นผู้ที่เลี้ยงแมงมุมพิษ การจะเลี้ยงแมงมุมพิษจะต้องใช้เลือดของตนให้แมงมุมดื่มกินเป็นอาหาร จั่น เจา ติดตามเปา เจิ่ง ไปสืบคดีที่เมืองหลูโจว จั่นเจามีใจให้ไห่ ถัง หญิงคณิกาในหอวั่นฮัวโหลว แต่นางกลับมีใจให้สองพี่น้องสกุลปา แววตาที่เศร้าโศกของไห่ถังซึ่งเต็มไปด้วยความแค้นที่สั่งสมมาเป็นเวลานานกว่าสิบสองปี ความแค้นนี้จะต้องได้รับการสะสาง
ตอนที่ 3: ศาลอยุติธรรม.